รู้จัก Chaho ครั้งแรกที่ CTW เป็นร้านที่เน้นเมนูเกี่ยวกับชาเขียว เมนูส่วนใหญ่มีชาเขียวเป็นส่วนประกอบ ภายในร้านจะมีใบชาเขียวเป็นห่อๆขายอยู่ด้วย เผื่อใครติดใจในรสชาติของชาเขียวชาโฮนั่นเอง ส่วนตัวแล้วไม่ชอบทานชาเขียวเท่าไหร่ ไม่ว่าจะอยู่ในรูปแบบไหนก็ตาม แต่เมนูหนึ่งที่สะดุดตาคือ ชาโฮชีสพาย เป็นเบเกอรี่ที่ฐานบดจากขนมปังเหมือนๆกับชีสพายที่เคยเห็นกัน ชั้นกลางจะเป็นชาเขียวผสมกับชีสตีให้เข้ากันและปาดหน้าด้วยถั่วแดงในสูตรเฉพาะของชาโฮ เสิรฟ์พร้อมกับวิปปิ้งครีมแสนอร่อย รสชาติจะกลมกลืนกันมาก วินาทีนั้นเมนูนี้เข้าไปอยู่ในใจเราเต็มๆเพราะมันอร่อยมาก และราคาก็สุดแสนจะน่ารัก สั่งมาทานพร้อมชาเขียวก็อร่อย หรือจะทายกับช๊อคโกแลตเย็นแบบเราก็ดีเหมือนกัน อยากให้ไปลองดูกันนะคะ รับรองจะติดใจค่ะ :)